cyanic-selkie/wikianc huggingface dataset:
குதுப் சாகி கல்லறைகள்
வரலாறு
முக்கிய கல்லறையைத் தவிர மற்ற பெரும்பாலானவற்றில் கல்வெட்டுகள், சிற்ப வேலைப்பாடுகள் மற்றும் கல்வெட்டுகள் குறைவாகவே காணப்படுகின்றன. சுல்தான் குலியின் கல்லறையில் உள்ள கல்வெட்டு நாஸ்க் மற்றும் டெளக் (இசுலாமிய எழுத்தணிக்கலை) வடிவ எழுத்துக்களாலான மூன்று பட்டைகளைக் கொண்டுள்ளது. இந்தக் கல்வெட்டானது, தக்காணத்தின் மக்கள் சுல்தானை அழைப்பதற்குப் பயன்படுத்திய வார்த்தையான படே மாலிக் (பெரிய தலைவன்) என்ற சொல்லைக் கொண்டுள்ளது. இந்தக் கல்லறையானது கி.பி. 1543 இல் சுல்தானின் வாழ்வுக் காலத்திலேயே கட்டப்பட்டதாகும். தங்களுக்கான கல்லறையைத் தாங்களே கட்டுவது வழக்கமாக இருந்தது.
மறுசீரமைப்பு பணிகள்
கல்லறை மாடங்கள் தெலுங்கானா மாநில தொல்லியல் மற்றும் அருங்காட்சியகங்கள் துறை மற்றும் ஆகா கான் கலாச்சார அறக்கட்டளை ஆகியோரின் கூட்டு முயற்சியால் 2013 ஆம் ஆண்டு தொடங்கப்பட்டு தற்போது வரை நடந்து கொண்டிருக்கிறது.
மேற்கோள்கள்
பகுப்பு:ஐதராபாத்து பகுப்பு:கல்லறைகள் பகுப்பு:தெலுங்கானா மாநில சுற்றுலாத் தளங்கள்
சென்னை தேவி கடும்பாடியம்மன் கோயில்
சென்னை தேவி கடும்பாடியம்மன் கோயில் தமிழ்நாட்டில் காஞ்சிபுரம் மாவட்டம், சென்னை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தேவி கடும்பாடியம்மன் சன்னதியும், நவகிரகம் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கரிச்சான் விசிறிவால்
கரிச்சான் விசிறிவால் (Drongo fantail) என்பது குள்ள கரிச்சான் என்றும் அழைக்கப்படுகிறது. இதன் விலங்கியல் பெயர் சேடோர்கிஞ்சசு பாபுயென்சிசு என்பதாகும். நியூ கினி தீவில் உள்ள ஒரு பாசரின் பறவை சிற்றினம் ஆகும். இது சைட்டோரிஞ்சசு பேரினத்தில் உள்ள ஒரே ஒரு சிற்றினமாகும். இந்த சிற்றினம் நீண்ட காலமாக டிக்ரூரிடே என்ற கரிச்சான் குடும்பத்தில் வைக்கப்பட்டது. ஆனால் இது பத்துக்குப் பதிலாகப் பன்னிரண்டு வால் இறக்கைகளைக் கொண்டிருப்பதன் மூலம் இந்தக் குடும்பத்தில் உள்ள மற்ற பறவைகளிடமிருந்து வேறுபடுகிறது. மூலக்கூறு பகுப்பாய்வானது, கரிச்சான் குடும்பத்திலிருந்து இந்த சிற்றினத்தை வெளியே நகர்த்துவதை ஆதரிக்கிறது. இதற்குப் பதிலாக இதை ஒரு சகோதர சிற்றினமாக பிஜியின் பட்டுவாலில் வகைப்படுத்த அனுமதிக்கின்றது. மேலும் இந்த இரண்டு சிற்றினங்களும் விசிறிவால் குடும்பமான ரைபிதுரிடேயில் உள்ளன.
வெளி இணைப்புகள்
பகுப்பு:விசிறிவால்
பசவராஜ் துர்கா தீவு
நிலவியல்
தீவின் மொத்த பரப்பளவு 19 ஹெக்டேர் மற்றும் 45 முதல் 50 மீ உயரத்தில் உள்ளது. இங்கு ஏராளமான புதிய நீர் கிணறுகள் உள்ளன. சராவதி நதியில் ஒரு நீரோட்டத்தில் படகு, மீன்பிடி இழுவைப் படகுகள் அல்லது ஓடம் (பார்வையாளர்களுக்கு ஓடம் பரிந்துரைக்கப்படவில்லை) மூலம் தீவை அடையலாம். இந்த தீவு ஹொன்னாவரில் இருந்து 4 கி.மீ தொலைவிலும், சராவதி விரிகுடாவிலிருந்து 3 கி.மீ தொலைவிலும், மாவினகுருவே கிராமத்திலிருந்து 1 கி.மீ தொலைவிலும் அமைந்துள்ளது (இது ஒரு கடற்கரையும் கொண்ட ஒரு தீவு) மற்றொரு கடற்கரை தீவான தரிபாகிலு கிராமத்திலிருந்து 700 மீட்டர் தொலைவில் உள்ளது. இந்த பயணம் ஹொன்னாவரில் இருந்து சுமார் 30 முதல் 45 நிமிடங்களும், தரிபாகிலு கிராமத்திலிருந்து 5 முதல் 10 நிமிடங்களும் பயணிக்கிறது. வலது|thumb| பிரம்மாண்டமான தொகுதிகளால் செய்யப்பட்ட சுவரால் சூழப்பட்ட தீவு தரையிறங்கும் இடம் தீவின் தென்கிழக்கு பகுதியில் உள்ளது. அங்கு கற்களால் செய்யப்பட்ட ஒரு நுழைவு உள்ளது. இது கோட்டையின் நுழைவாயிலாகவும் இருந்தது. தீவின் மேற்பகுதி உலர்ந்த புல் மற்றும் மரங்களால் மூடப்பட்ட ஒரு பீடபூமி ஆகும். அவை தீவின் சாய்வான பகுதியில் மட்டுமே காணப்படுகின்றன.
கோயில்
இந்த தீவில் 16 முதல் 17 ஆம் நூற்றாண்டுகளுக்கு இடையில் ஆட்சியாளரால் கட்டப்பட்ட அதன் மேற்பரப்பில் ஒரு இந்து கோயில் உள்ளது. இப்போது மக்கள், குறிப்பாக மீனவர்கள் மற்றும் படகு உரிமையாளர்கள், தங்கள் குடும்பங்களுடன் ஜனவரி 14 ஆம் தேதி மகரசங்கிராந்தி நாளில் (ஒரு இந்து பண்டிகை) கடலில் பணிபுரியும் போது இயற்கை சக்திகளிடமிருந்து பாதுகாக்கவும் வழிகாட்டவும் நாகதேவதைக்கு (ஒரு இந்து கடவுள்) பூசை செய்கிறார்கள்.
பசவராஜ் துர்கா கோட்டை
thumb| வளைவு வடிவத்தில் கோட்டை சுவர் பசவராஜ் துர்கா கோட்டை 1690 இல் விசயநகர ஆட்சியில் கட்டப்பட்டது. கேளடி ஆட்சியாளர் சிவப்ப நாயக்கர் அதைக் கைப்பற்றி கேளடி இளவரசர் பசவராஜின் நினைவாக பசவராஜ் துர்கா என்று பெயரிட்டார். இந்த கோட்டை பிரம்மாண்டமான செந்நிறக் களிமண்ணால் எழுப்பப்பட்ட ஒரு வலுவான சுவரால் சூழப்பட்டுள்ளது. மேலும் இந்த கோட்டையில் எட்டு பாழடைந்த துப்பாக்கிகள் கூண்டுகள் உள்ளன.
குறிப்புகள்
பகுப்பு:கர்நாடகத்திலுள்ள தீவுகள்
வெட்டயங்கிணர் ஊராட்சி
வெட்டயங்கிணர் ஊராட்சி (Vettaiyankinar Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1642 ஆகும். இவர்களில் பெண்கள் 807 பேரும் ஆண்கள் 835 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஈரோடு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தொடுப்புழா வசந்தி
தொடுப்புழா வசந்தி' (Thodupuzha Vasanthi) இவர் ஓர் தென்னிந்திய நடிகையாவார். இவர் முக்கியமாக மலையாள படங்களில் நடித்த்துள்ளார். இவர் 450 க்கும் மேற்பட்ட திரைப்படங்களிலும் 16 தொலைக்காட்சித் தொடரிலும் நூற்றுக்கும் மேற்பட்ட நாடகங்களிலும் தோன்றியுள்ளார். திரைப்படங்களில் சிறிய வேடங்களில் நடிக்கத் தொடங்குவதற்கு முன்பு, இவர் ஒரு நாடகக் கலைஞராக இருந்தார். இவரது முதல் முழு நீள பாத்திரம் 1982 இல் காக்கா என்றத் திரைப்படத்தில் இருந்து தொடங்கியது. இவரது மிகவும் பிரபலமான படங்களில் சில, யவனிகா, பூச்சக்கொரு மூக்குத்தி, நிரகூட்டு மற்றும் காட்பாதர் ஆகியன. இவர் வரமணி நாட்டியாலயத்தில் நடன ஆசிரியராகவும் இருந்தார். தொண்டை புற்றுநோய்க்கு சிகிச்சை பெற்று வந்த இவர் 2017 நவம்பர் 28, தனது 65 வயதில் இறந்தார்.
தனிப்பட்ட வாழ்க்கை
கே. ஆர். இராமகிருட்டிணன் நாயர் மற்றும் பி.பங்கஜாட்சி அம்மா ஆகியோருக்கு மூன்று குழந்தைகளில் இரண்டாவதாக இவர் பிறந்தார். இவரது தந்தை நாடகக் கலைஞராகவும், தாய் நடன ஆசிரியராகவும் இருந்தார். இவருக்கு இராதாமணி என்ற ஒரு மூத்த சகோதரியும், மற்றும் சுரேஷ்குமார் என்ற ஒரு தம்பியும் இருந்தனர். இவர் மணக்காடு நகராட்சி தொடக்கப்பள்ளியில் படித்தார். இவர் தனது தந்தையின் நாடக குழுவான 'ஜெயபாரத்' என்ற நாடகத்தில் நடிக்கத் தொடங்கினார். இவர் முன் பல்கலைக்கழக பட்டம் படிக்கும் போதே நாடக கலைஞரானார். 1975 ஆம் ஆண்டில் தனது 16 வயதில் 'தர்மசேத்ரா குருசேத்ரா' என்றப் படத்தில் ஒரு நடனக் காட்சியின் மூலம் தனது திரைப்பட வாழ்க்கையைத் தொடங்கினார். 1979 ஆம் ஆண்டில் 'என்டே நீலகாசம்' படத்தில் முதன்முதலில் ஒரு கதாபாத்திரதப் பெற்றார். 'தொடுப்புழா' என்ற பெயரை 'பீனல் கோட்' என்ற நாடகத்தில் நடிகை அடூர் பவானியுடன் ஒன்றாக நடித்துக்கொண்டிருந்தபோது இவரது பெயருக்கு முன்னொட்டாகச் சேர்த்துள்ளார். 1982 ஆம் ஆண்டில் ஆலோலம் படத்தில் நடித்ததற்காக இவர் பிரபலமானார். இவரது கடைசி படம் 2016 இல் வெளியான இத்து தாண்டா போலீஸ் என்பதாகும்''. ''
இவர் இராசேந்திரன் என்பவரை 1982இல் திருமணம் செய்து கொண்டார். தம்பதியருக்கு குழந்தைகள் இல்லை. இவர் 'வரமணி நாட்டியாலயா' என்ற நடனப் பள்ளியை நிர்வகித்து வந்தார். இவரது தந்தை இராமகிருட்டிணன் நாயர் புற்றுநோயால் பாதிக்கப்பட்டு 2007 இல் இறந்த பிறகு இவர் நடிப்பிலிருந்து ஓய்வு பெற்றார். கணவரின் வற்புறுத்தலின் பேரில் 'எல்சம்மா என்ன குட்டி' என்றத் திரைப்படத்தின் மூலம் திரும்பி நடிக்க வந்தார். ஆனால் ஆகஸ்ட் 2010 இல் கணவர் இறந்ததாலும், பின்னர் இவரது தாயின் மரணத்தாலும் இவர் மீண்டும் நடிபிலிருந்து விலகி இருக்க வேண்டியிருந்தது. இவரும் பல்வேறு வியாதிகளால் அவதிப்பட்டார். இவர் சில காலமாக தொண்டை புற்றுநோயுடன் போராடி வந்தார். மேலும் இவரது உடல்நிலை மோசமடைந்ததால், 2017 நவம்பர் 24, அன்று எர்ணாகுளம் மாவட்டத்தின் வாகாகுளம் மருத்துவமனையில் அனுமதிக்கப்பட்டார். பல உறுப்பு செயலிழப்பு காரணமாக இவர் 2017 நவம்பர் 28 அன்று இறந்தார். அவரது இறுதிச் சடங்குகள் தொடுப்புழாவில் நடந்தது.
வெளி இணைப்புகள்
பகுப்பு:1952 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:2017 இறப்புகள் பகுப்பு:கேரள நடிகைகள் பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள்
வங்காளதேசப் பெண்கள் துடுப்பாட்ட அணி
வங்காளதேசப் பெண்கள் துடுப்பாட்ட அணி (Bangladesh women's national cricket team) பன்னாட்டுத் துடுப்பாட்ட அளவில் வங்காளதேசத்தினைப் பிரதிநிதித்துவப்படுத்தும் அணியாகும். ஜூலை 2007இல் தாய்லாந்துப் பெண்கள் அணிக்கு எதிராக பன்னாட்டுப் போட்டிகளில் அறிமுகமாகினர். அந்தத் தொடரில் இரண்டு போட்டிகளில் வெற்றி பெற்றனர். 2011 ஆம் ஆண்டிற்கான பெண்கள் உலகக் கிண்ணத் தகுதிச் சுற்றுப் போட்டித் தொடரில் 5ஆம் இடத்தைப் பெற்றதனால் இந்த அணி பன்னாட்டு அளவில் ஒருநாள் போட்டிகளில் விளையாடும் தகுதியினைப் பெற்றது.
ஒரு நாள் நிலை
நவம்பர் 24, 2011 அன்று, 2011பெண்கள் உலகக் கிண்ணத் தகுதிச் சுற்றில் அமெரிக்காவை 9 இலக்குகள் வித்தியாசத்தில் தோற்கடித்ததன் பின்னர் வங்காளதேசத்திற்க்கு ஒருநாள் தகுதி வழங்கப்பட்டது. இதன்மூலம் பன்னாட்டு அளவில் முதல் 10 இடங்களுக்குள் இடம்பெற்றது.
சான்றுகள்
பகுப்பு:பெண்கள் துடுப்பாட்ட அணிகள்
அலையாத்தி காட்டு விசிறிவால்
அலையாத்தி காட்டு விசிறிவால் (Mangrove fantail)(ரைபிதுரா பாசியானா) என்பது ரைபிதுரிடே குடும்பத்தில் உள்ள ஒரு பறவை சிற்றினமாகும். இது அரு தீவுகள் மற்றும் தென்கிழக்கு நியூ கினி, மேற்கு மற்றும் வடக்கு ஆத்திரேலியாவின் கடற்கரையில் காணப்படுகிறது.
இதன் இயற்கை வாழ்விடம் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
மேற்கோள்கள்
பகுப்பு:விசிறிவால்
எருமைப்பட்டி வீரவசந்தராயப்பெருமாள் கோயில்
எருமைப்பட்டி வீரவசந்தராயப்பெருமாள் கோயில் தமிழ்நாட்டில் சேலம் மாவட்டம், எருமைப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. புரட்டாசி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கனிவே, குடகு
thumb| காவேரி ஆற்றில் உள்ள இராமலிங்கேசுவரர் கோயில் வளாகம் thumb| கனிவே கால் பாலம் கனிவே (Kanive) என்பது ஓர் சிறிய கிராமமாகும். இது இந்தியாவின் கர்நாடக மாநிலத்தின் குடகு மாவட்டத்தில் குசால்நகருக்கு 9 கி.மீ வடக்கே அமைந்துள்ளது. கனிவே காவேரி ஆற்றின் கரையில் அமைந்துள்ளது.
சுற்றுலா தலங்கள்
கனிவே கிராமம் காவிரி ஆற்றின் கரையில் அமைந்துள்ளது. புகழ்பெற்ற ராமலிங்கசுவரர் கோயில் இங்கு அமைந்துள்ளது. கோயிலிலிருந்து அடுத்த கிராமத்திற்கு ஒரு தொங்கு பாலம் ஒன்று உள்ளது.
குறிப்புகள்
பகுப்பு:காவிரி ஆறு பகுப்பு:கர்நாடகத்திலுள்ள தீவுகள் பகுப்பு:கர்நாடக சுற்றுலாத் தலங்கள்
குங்குமப்பூவும் கொஞ்சும் புறாவும்
குங்கமப்பூவும் கொஞ்சும் புறாவும் (Kunguma Poovum Konjum Puravum) 2009 இல் வெளிவந்த தமிழ்த் திரைப்படமாகும். இதை அறிமுக இயக்குனர் ராஜ மோகன் இயக்கியுள்ளார். இவர் ஏ. வெங்கடேஷ் மற்றும் எஸ். டி. விஜய் மில்டன் போன்றோரிடம் உதவி இயக்குனராகப் பணியாற்றியுள்ளார். ராமகிருஷ்ணன் அறிமுக நாயகனாகவும் நடிகை தனன்யா நாயகியாவும் நடித்திருந்தனர். எஸ். பி. பி. சரண் தனது கேப்பிட்டல் பிலிம் வொர்க்ஸ் சார்பில் தயாரித்திருந்தார். இசை யுவன் சங்கர் ராஜா. ஏப்ரல் 24 இல் வெளியாகி நல்ல வரவேற்பை பெற்றது.
கதைச்சுருக்கம்
துளசி (தனன்யா) தனது பாட்டியுடன் முட்டம் கிராமத்திற்கு வருகிறார். அங்குள்ள அரசு பள்ளியில் சேர்ந்து படிக்கிறாள். கொச்சன் இவளை கண்டவுடன் நேசிக்க ஆரம்பிக்கிறான். கொச்சனின் தாய் சந்திரா துளசியின் படிப்பிற்காக உதவுகிறார். இவர்கள் காதலிப்பதை அறிந்த சந்திரா துளசியை அவமானப்படுத்தி கிராமத்தை விட்டு வெளியேற்றுகிறார். துளசியை தூத்துகுடியில் உள்ள தர்மா என்ற போக்கிரிக்கு கட்டாயத் திருமணம் செய்து வைக்க ஏற்பாடு செய்கிறார்கள், ஆனால் திருமண நாளன்று தர்மனை காவல்துறையினர் ஒரு கொலைக் குற்றத்திற்காக கைது செய்கிறார்கள். துளசி மீண்டும் முட்டம் வருகிறாள். அங்கே கொச்சன் காதல் தோல்வி காரணமாக குடிக்கு அடிமையாகியுள்ளான். கொச்சன் துளசிக்கு வாழ்வளிக்க நினைக்கிறான். ஆனால் பிணையில் வெளிவந்த தர்மன் முட்டம் வருகிறான். பிறகு என்னவாயிற்று என்பது பல திருப்பங்களுடன் படம் செல்கிறது.
இசையமைப்பு
ஆறு பாடல்களை வாலி (கவிஞர்) மற்றும் கங்கை அமரன் எழுத [யுவன் சங்கர் ராஜா]]] இசையமைத்திருந்தார் தந்தை [[எஸ். பி. பாலசுப்பிரமணியம்]] மற்றும் மகன் [[எஸ். பி. பி. சரண்]], ஆகியோர் இருவரும் தயாரித்திருந்தனர், இவர்கள் இருவரும் சேர்ந்து ஒரு பாடலை பாடியுள்ளானர்., இசையமைப்பு யுவன் சங்கர் ராஜா மற்றும்  சகோதரன் வெங்கட் பிரபு இருவரும் மேற்கொண்டிருந்தனர்.
வெளிப்புற இணைப்புகள்
பகுப்பு:2009 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள்
சிறீ விநாயகா பல்தொழில்நுட்பக் கல்லூரி
சிறீ விநாயகா பல்தொழில்நுட்பக் கல்லூரி (Sri Vinayaka Polytechnic College) என்பது தமிழ்நாட்டில் கிருட்டிணகிரி மாவட்டம், போச்சம்பள்ளி வட்டம், புதுமோட்டூரில், தரும்புரி சாலையில் உள்ள ஒரு பல்தொழில்நுட்பக் கல்லூரியாகும். இக்கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு, சென்னையிலுள்ள தொழில்நுட்பக் கல்வி இயக்குனரகத்தின் கீழ் இணைக்கப் பெற்றுள்ளது.
மேற்கோள்கள்
பகுப்பு:கிருட்டிணகிரி மாவட்டத்திலுள்ள பல்தொழில்நுட்பக் கல்லூரிகள்
கூடலூர் திம்மராயப்பெருமாள் கோயில்
கூடலூர் திம்மராயப்பெருமாள் கோயில் தமிழ்நாட்டில் சேலம் மாவட்டம், கூடலூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் 3 ஆம் சனி முக்கிய திருவிழாவாக நடைபெறுகிறது.
துடுப்பதி ஊராட்சி
துடுப்பதி ஊராட்சி (Thudupathi Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6432 ஆகும். இவர்களில் பெண்கள் 3105 பேரும் ஆண்கள் 3327 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஈரோடு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நிசர்கர்தாமா
thumb| தொங்கும் பாலம் thumb| பழைய பாலம் thumb| உள்ளே மூங்கில் பூங்கா thumb| [[நாம்ட்ரோலிங்|நிசர்கதாமா அருகே அமைந்துள்ள நாம்ட்ரோலிங் மடாலயம் ]] காவேரி நிசர்கதாமா (Kaveri Nisargadhama) என்பது ஒரு டெல்டா ஆகும். இது உள்ளூர் மக்களால் தீவு என்று அழைக்கப்படுகிறது. இது இந்தியாவின் கர்நாடகாவின் குடகு மாவட்டத்தில் குசால்நகர் அருகே காவிரி நதியால் உருவாக்கப்பட்டது.
இருப்பிடம்
இது குசால்நகரத்திலிருந்து மாநில நெடுஞ்சாலையிலிருந்து சுமார் 3 கிமீ (1.9 மைல்) மற்றும் மடிகேரியிலிருந்து 30 கிமீ (19 மைல்), மைசூரிலிருந்து 95 கிமீ (59 மைல்) மற்றும் மங்களூரிலிருந்து 167 கிமீ (104 மைல்) தொலைவில் உள்ளது. இது கர்நாடகாவின் விடுமுறை இடமாகும்.
திசை
இத்தீவு 64 ஏக்கர் (260,000 மீ 2) பரப்பளவைக் கொண்டுள்ளது. அடர்த்தியான மூங்கில் தோப்புகள், சந்தனம் மற்றும் தேக்கு மரங்கள் ஆகியவற்றைக் கொண்டு பசுமையாக இருக்கும். தொங்கும் கயிறு பாலம் வழியாக இத்தீவை அணுகலாம். மான், முயல்கள், மயில்கள் மற்றும் குழந்தைகள் விளையாட்டு மைதானம் மற்றும் ஒரு தாவரவியல் பூங்கா ஒன்றுஉள்ளது.
வசதிகள்
பார்வையாளர்கள் ஆற்றின் குறுக்கே ஒரு சில ஆழமற்ற மற்றும் பாதுகாப்பான இடங்களில் தண்ணீரில் இறங்க அனுமதிக்கப்படுகிறார்கள். யானை சவாரி மற்றும் படகு சவாரி ஆகியவை மற்ற சில இடங்களில் மேற்கொள்ளப்படுகின்றர்ன இது வனத்துறையால் நடத்தப்படும் விருந்தினர் மாளிகை மற்றும் மரத்தின் உச்சியில் மூங்கில் குடிசைகளையும் கொண்டுள்ளது.
வெளி இணைப்புகள்
பகுப்பு:காவிரி ஆறு பகுப்பு:கர்நாடகத்திலுள்ள தீவுகள் பகுப்பு:கர்நாடக சுற்றுலாத் தலங்கள்
டென்னிசன் பலியாட்டம்
டென்னிசன் பலியாட்டம் (Tennison Gambit) என்பது பின்வரும் நகர்வுகளுடன் தொடங்கும் ஒரு சதுரங்கத் திறப்பு ஆகும். இத்திறப்பாட்டத்தில் வெள்ளைக் காய்களுடன் விளையாடுபவர் ஒரு சிப்பாயை பலியாகக் கொடுக்கிறார்    சதுரங்கத் திறப்புகளுக்கான கலைக் களஞ்சியத்தில் ஏ06 என்ற குறியீட்டால் இத்திறப்பு அடையாளம் காட்டப்படுகிறது. ரீட்டி திறப்பு வழியாகவும் இத்திறப்பு உருவாகலாம்.
அல்லது இசுகாண்டினேவியன் தடுப்பு :1. e4 d5 2. Nf3 .
2...dxe4 3.Ng5 நகர்வுகளுக்குப் பின்னர்
3... e5! (வெள்ளைக்கு அனுகூலம் கிடைத்தது எர்மென்கோவ்–போன்செவ் ஆட்டம்,பல்கேரியா 1970, பின்னர் 3...Nf6?! 4.Bc4 e6 5.Nc3 a6 6.Ngxe4 Nxe4 7.Nxe4 b5 8.Be2 Bb7 9.Bf3) '''4. Nxe4 f5!''' கருப்புக்கு அனுகூலம்.
குறிப்பிடத்தக்க ஆட்டம்
ஓட்டொ எம். டென்னிசன் X பெயர் தெரியாத ஆட்டக்காரர், நியூ ஓரிலீன்சு 1891 '''1. Nf3 d5 2. e4 dxe4 3. Ng5 f5 4. Bc4 Nh6 5. Nxh7 Rxh7 6. Qh5+ Kd7 7. Qg6 Rh8 8. Be6+ Kc6 9. Bxc8+ Qd6 10. Qe8+ Kb6 11. Qa4 (if 11...Qc6 என்றால் 12.Qb3+ Ka6 13.Nc3 any 14.Bxb7+; 11...e6 12.a3, இத்யாதி —டென்னிசன்) 1–0'''
மேற்கோள்கள்
பகுப்பு:சதுரங்கத் திறப்புகள்
திருவள்ளுவர் வழிபாடு
“தெய்வப்புலவா்” என்று திருவள்ளுவரை நாம் குறிப்பிடுகிறோம். ஆனால், அவரை தெய்வமாக வணங்குபவர்கள் அவர் வாழ்ந்த தமிழகத்தில் மிகக் குறைவு. பக்கத்து மாநிலமான கேரளாவிலோ திருவள்ளுவரை தெய்வமாக வணங்குவதற்கு என்றே ஒரு மதத்தினர் உள்ளர். அவர்களை சனாதன மதத்தினர் என்று அழைக்கின்றனர். இந்த மதத்திற்கு சமாதான மதம் என்று பெயரும் உண்டு. கேரள மாநிலத்தில் 16 இடங்களில் திருவள்ளுவருக்கு என்று தனிக் கோவில்கள் அமைந்துள்ளன. இந்தக் கோவில்களிள் பிரசித்து பெற்றது எர்ணாகுளம் மாவட்டத்தில் காஞ்சூா் தட்டம்படி என்ற ஊரில் உள்ள வள்ளுவா் கோவில்.
முதன்முதலில் வள்ளுவா் கோவில்
திருவள்ளுவருக்கு என்று இம்மாநிலத்தில் முதன்முதலில் கோவில் அமைந்த இடம் இடுக்கி மாவட்டத்தில் உள்ள சேனபதி என்ற ஊா், அங்கு 1979-ம் ஆண்டு மாா்ச் 1ம் தேதி கோவிலை அமைத்தவா் சிவானந்தா் என்பவா் கேரளாவில் உள்ள திருவள்ளுவா் கோவிலுக்கு ஆண்டுதோறும் திருவிழாக்கள் சிறப்பாக கொண்டாடப்படுகின்றன. மலையாள மாதம் கும்பத்தில் 17,18 ஆகிய தேதிகளில் இந்த விழாக்கள் நடைபெறுகின்றன.
மேற்கோள்கள்
பகுப்பு:திருவள்ளுவர் நினைவிடங்கள்
பெனாசிர் பூட்டோ மருத்துவமனை
பெனாசிர் பூட்டோ மருத்துவமனை (Benazir Bhutto Hospital) பாக்கித்தான்  நாட்டின் இராவல்பிண்டி நகரத்திலுள்ள முர்ரி சாலையில் அமைந்துள்ளது. இராவல்பிண்டி பொது மருத்துவமனை என்ற பெயராலும் இது அழைக்கப்படுகிறது. அடிப்படை மருத்துவம், மனநல மருத்துவம், எலும்பியல், சிறுநீரகம் மற்றும் இருதயவியல் போன்ற துறைகளில் சிகிச்சயையும் கற்பித்தலையும் வழங்கும் பொது மருத்துவமனையாக இம்மருத்துவமனை  செயல்படுகிறது. இராவல்பிண்டி மருத்துவக் கல்லூரியுடன் இணைக்கப்பட்டது.
2007 ஆம் ஆண்டு திசம்பர் மாதம் 27 ஆம் தேதியன்று பெனாசிர் பூட்டோ இங்குதான் இறந்தார்.
வரலாறு
பெனாசிர் பூட்டோ மருத்துவமனை 1957 ஆம் ஆண்டு மாவட்ட மருத்துவமனையாக திறக்கப்பட்டது.
மேற்கோள்கள்
பகுப்பு:பாக்கித்தான்
சீனிவாசா பொறியியல் கல்லூரி
சீனிவாசா பொறியியல் கல்லூரி (Shreenivasa Engineering College) என்பது தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டம், பொம்மிடி அருகை பள்ளிப்பட்டியில் 2010-2011 கல்வியாண்டுமுதல் இயங்கிவரும் ஒரு பொறியியல் கல்லூரி ஆகும்.
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தேசிய கல்வி தரகட்டுபாட்டு நிறுவனம், தொழில்நுட்ப கல்விக்கான அகில இந்திய கவுன்சில் (AICTE) ஆகியவற்றால் இக்கல்லூரி அங்கீகாரம் பெற்றது.
வசதிகள்
இந்த கல்லூரியானது 10.85 ஏக்கர் நிலப்பரப்பில் அதிநவீன ஆய்வக வசதிகள், இருபாலருக்கும் தனித்தனியான விடுதிகள், விளையாட்டு அரங்கம், இணைய வசதி, எண்ணியல் நூலகம், கணினி மையம், போன்ற உள்கட்டமைப்பு வசதிகளுடன் செயல்பட்டு வருகிறது.
மேற்கோள்கள்
பகுப்பு:தருமபுரி மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள்
சென்னை ஸ்ரீதேவி புதிய பெரியபாளையத்தம்மன் கோயில்
சென்னை ஸ்ரீதேவி புதிய பெரியபாளையத்தம்மன் கோயில் தமிழ்நாட்டில் காஞ்சிபுரம் மாவட்டம், சென்னை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ தேவி பெரியபாளையத்தம்மன் சன்னதி உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காமண்டப்பட்டி ஆதிக்கேசவப்பெருமாள் கோயில்
காமண்டப்பட்டி ஆதிக்கேசவப்பெருமாள் கோயில் தமிழ்நாட்டில் சேலம் மாவட்டம், காமண்டப்பட்டி என்னும் ஊரில் அமைந்துள்ள பெருமாள் கோயிலாகும்.
பூச்சோங் ஜெயா
பூச்சோங் ஜெயா, (மலாய்: Puchong Jaya; ஆங்கிலம்: Puchong Jaya; சீனம்: 蒲种再也); என்பது மலேசியா, சிலாங்கூர், பெட்டாலிங் மாவட்டம், பூச்சோங், சுபாங் ஜெயா மாநகர்ப் பகுதியில் அமைந்து உள்ள ஒரு நகரம்.
பூச்சோங் ஜெயா நகரத்தின் வடக்கில் கின்ராரா நகரம்; சுபாங் ஜெயா மாநகரம்; தெற்கில் சிப்பாங் நகரம்; மற்றும் புத்ராஜெயா நகரம்; கிழக்கில் செர்டாங் நகரம்; மேற்கில் புத்ரா அயிட்ஸ் ஆகிய இடங்கள் எல்லைகளாக உள்ளன. முன்பு செர்டாங் என்று அழைக்கப்பட்டது, இப்போது ஸ்ரீ கெம்பாங்கான் என்று அழைக்கப் படுகிறது.
பொது
1970-ஆம் ஆண்டுகளுக்கு முன்னர் பூச்சோங் ஜெயா நகரம், பூச்சோங் நகரத்தின் ஒரு பகுதியாகத் தான் இருந்தது. ஒரு கிராமப்புறப் பகுதியாக இருந்தது. பூச்சோங் நகரத்தின் வளர்ச்சியினாலும்; சுபாங் ஜெயா வளர்ச்சியினாலும்; பூச்சோங் ஜெயா எனும் ஒரு புதிய துணை நகரம் உருவானது.
1970-ஆம் ஆண்டுகளில் பூச்சோங் ஜெயாவின் உள்கட்டமைப்பு வளர்ச்சி அதி வேகமாக பெறத் தொடங்கியது. இப்போது மாபெரும் வளர்ச்சி கண்டுள்ளது. பல தொழில் பூங்காக்கள், வணிக மையங்கள் மற்றும் குடியிருப்புப் பகுதிகள் உருவாகி உள்ளன. நகரமயமாக்கல் துரிதமாக நிகழ்ந்து உள்ளது.
காமண்டப்பட்டி ஆதிக்கேசவப்பெருமாள் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூச்சோங் ஜெயா
சுபாங் ஜெயா நகராண்மைக் கழகம்
பூச்சோங் ஜெயா நகரம் சுபாங் ஜெயா நகராண்மைக் கழகத்தின் நிர்வாகத்தின் கீழ் வருகிறது.
காமண்டப்பட்டி ஆதிக்கேசவப்பெருமாள் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் 3 ஆம் சனி முக்கிய திருவிழாவாக நடைபெறுகிறது.
பூச்சோங் ஜெயா
சுபாங் ஜெயா நகராண்மைக் கழகம்
பெட்டாலிங் மாவட்டத்தில் இருக்கும் சுபாங் ஜெயா நகராண்மைக் கழகத்தின் (Subang Jaya City Council) நிர்வாகத்தின் கீழ் உள்ள இதர இடங்கள்:
காமண்டப்பட்டி ஆதிக்கேசவப்பெருமாள் கோயில்
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பூச்சோங் ஜெயா
சுபாங் ஜெயா நகராண்மைக் கழகம்
பூச்சோங் நகர மையம் (Pusat Bandar Puchong) பெரும்பாலும் சுபாங் ஜெயா நகராண்மைக் கழகத்தின் அதிகார எல்லைக்குள் அமைந்து உள்ளது.
வெளி இணைப்புகள்
பகுப்பு:மலேசிய நகரங்கள்‎ பகுப்பு:சிலாங்கூர் பகுப்பு:சிலாங்கூர் நகரங்கள்
திருவாச்சி ஊராட்சி
திருவாச்சி ஊராட்சி (Thiruvachi Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3294 ஆகும். இவர்களில் பெண்கள் 1619 பேரும் ஆண்கள் 1675 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:ஈரோடு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பல்லாவரம் பச்சையம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பச்சையம்மன் சன்னதியும், முனீஸ்வரர், அன்னன்மார்கள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆவனி மாதம் சிறப்பு பூஜை முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வில்லியம் ரூட்டோ
ஆரம்ப கால வாழ்க்கை மற்றும் கல்வி
ரிப்டு பள்ளத்தாக்கு மாகாணத்தில் உள்ள கலென்ஜின் மக்களைச் சேர்ந்த வில்லியம் ருடோ 1966 ஆம் ஆண்டு டிசம்பர் 21 ஆம் தேதி காமகுட், உசின் கிஷு கவுண்டியில் உள்ள சம்புட் கிராமத்தில் டேனியல் செருயோட் மற்றும் சாரா செருயோட் ஆகியோருக்குப் பிறந்தார். இவர் தனது ஆரம்பப் பள்ளிக் கல்வியை கெரோடெட் தொடக்கப் பள்ளியில் பயின்றார். நந்தி கவுண்டியில் உள்ள கப்சபெட் ஆண்கள் உயர்நிலைப் பள்ளியில் உயர்நிலைப் பள்ளிக்குச் செல்வதற்கு முன், அவர் தனது சாதாரண நிலைக் கல்விக்காக வாரெங் இடைநிலைப் பள்ளியில் சேர்க்கப்பட்டார். பின்னர் அவர் நைரோபி பல்கலைக்கழகத்தில் தாவரவியல் மற்றும் விலங்கியல் துறையில் இளம் அறிவியல் பட்டத்தை 1990 ஆம் ஆண்டி பெற்றார். ரூட்டோ பின்னர் தாவர சூழலியலில் பாடப்பிரிவில் முதுகலை அறிவியல் பட்டப்படிப்பில் சேர்ந்து 2011-ஆம் ஆண்டில் பட்டம் பெற்றார். அடுத்த ஆண்டு, இவர் முனைவர் பட்ட ஆய்விற்குப் பதிவு செய்தார். பல பின்னடைவுகளுக்குப் பிறகு, இவர் நைரோபி பல்கலைக்கழகத்தில் தனது முனைவர் பட்ட ஆய்வினை முடித்து, 21 டிசம்பர் 2018 அன்று பட்டம் பெற்றார். கென்யாவின் நைரோபி தேசிய பூங்காவில் உள்ள தாவர இனங்களின் பன்முகத்தன்மை மற்றும் இரண்டு ஈரநிலங்களின் இயைபு என்ற தலைப்பில் ஒரு கட்டுரை உட்பட பல கட்டுரைகளை ரூட்டோ எழுதியுள்ளார். இளங்கலைப் படிப்பிற்காக பல்கலைக்கழக வளாகத்தில் இருந்த காலத்தில், ரூட்டோ கிறித்துவ சங்கத்தில் தீவிர உறுப்பினராக இருந்தார். நைரோபி பல்கலைக்கழகத்தின் பாடகர் குழுவின் தலைவராகவும் பணியாற்றினார்.
நைரோபி பல்கலைக்கழகத்தில் இவரது தேவாலய தலைமை நடவடிக்கைகளின் மூலம் ரூட்டோ அரசுத் தலைவர் டேனியல் அராப் மோயை சந்தித்தார், பின்னர் அவர் 1992 பொதுத் தேர்தல்களின் போது இவரை அரசியலுக்கு அறிமுகப்படுத்தினார்.
ரூட்டோ தனது சொந்த கிராமமான சுகோயில் குறிப்பிடத்தக்க அளவிலான கோழிப் பண்ணையை வைத்திருக்கிறார்.
அரசியல் வாழ்க்கை
1990 ஆம் ஆண்டில் நைரோபி பல்கலைக்கழகத்தில் பட்டம் பெற்ற பிறகு, ரூட்டோ கென்யாவின் வடக்கு ரிப்ட் பகுதியில் 1990 முதல் 1992 வரை ஆசிரியராகப் பணியாற்றினார், அங்கு இவர் உள்ளூர் ஆப்பிரிக்க உள்நாட்டு தேவாலயத்தின் (AIC) பாடகர் குழுவின் தலைவராகவும் இருந்தார்.
ஒய்கே'92
1992 ஆம் ஆண்டில் அரசுத்தலைவர் மோயின் மறுதேர்தலுக்காக பரப்புரை செய்து கொண்டிருந்த ஒய்கே'92 பிரச்சாரக் குழுவின் பொருளாளராக ஆனபோது ரூட்டோ தனது அரசியல் வாழ்க்கையைத் தொடங்கினார். அங்கிருந்து கென்ய அரசியலின் நுட்பத்தைக் கற்றுக்கொண்டார். இந்தக் காலகட்டத்தில் இவர் சிறிதளவு செல்வங்களைச் சேர்த்ததாகவும் நம்பப்படுகிறது. 1992 தேர்தலுக்குப் பிறகு, அரசுத்தலைவர் மோய் ஒய்கே'92 ஐ கலைத்தார். கென்ய ஆப்பிரிக்க தேசிய ஒன்றியக் கட்சியின் (அப்போதைய கென்யாவின் ஆளும் கட்சி) கிளை கட்சி பதவிகளுக்குப் போட்டியிட முயன்றார், ஆனால் வெற்றிபெறவில்லை.
நாடாளுமன்ற உறுப்பினர்
2005 ஆம் ஆண்டில், கென்யா ஒரு அரசியலமைப்பு வாக்கெடுப்பை நடத்தியது, அதை இவரது கட்சி எதிர்த்தது. ஆளும் தேசிய வானவில் கூட்டணி அரசாங்கத்தின் சில உறுப்பினர்கள், முக்கியமாக முன்னாள் கென்ய ஆப்பிரிக்க தேசிய ஒன்றியக் கட்சியில் பதவியிலிருந்து 2002 ஆம் ஆண்டில் தாராளமய ஜனநாயகக் கட்சி (கென்யா) என்ற பதாகையின் கீழ் எதிர்க்கட்சிக் கூட்டணியில் இணைந்தவர்கள் மற்றும் அரசுத்தலைவர் முவாய் கிபாகியின் மீது அதிருப்தி அடைந்தவர்கள். தேர்தலுக்கு முந்தைய புரிந்துணர்வு ஒப்பந்தத்தை மதிக்கவில்லை. அதிகாரப் பங்கீடு மற்றும் தலைமை அமைச்சர் பதவி உருவாக்கப்படுதல் ஆகியவற்றில் இவர்கள் கென்ய ஆப்பிரிக்க தேசிய ஒன்றியக் கட்சியுடன் இணைந்து முன்மொழியப்பட்ட அரசியலமைப்பை எதிர்த்தனர்.
அரசியலமைப்பு திருத்தத்திற்கான வாக்கெடுப்பில் எதிர்ப்பிற்கான நிறமாக ஆரஞ்சு நிறத்தினைக் குறியீடாகக் கொண்டிருந்ததால் இந்த இயக்கம் ஆரஞ்சு ஜனநாயக இயக்கம் என பெயரிடப்பட்டது. ரூட்டோ இந்த இயக்கத்தின் மேல்மட்டத்தில் இருந்து கொண்டு பென்டகனின் குரலுக்கு வாயசைத்துக் கொண்டிருந்தார். ரூட்டோ இரிஃப்டு பள்ளத்தாக்கு மாகாணத்தின் வாக்குகளைத் திரட்டுவதில் வெற்றி கண்டார். ஆரஞ்சு ஜனநாயகக் கூட்டணியானது அரசிலமைப்புத் திருத்தத்திற்கெதிராக வெற்றி பெற்றது.
2006 ஆம் ஆண்டு சனவரியில் ரூட்டோ எதிர்வரும் 2007 கென்யப் பொதுத் தேர்தலில் அரசுத்தலைவர் பதவிக்குத் தான் போட்டியிட இருப்பதாக வெளிப்படையாக அறிவித்தார். இவரது கட்சியிலிருந்த சக தலைவர்கள் முன்னாள் அரசுத்தலைவர் மோய் உட்பட இவரது கருத்தினைக் கண்டனம் செய்தனர். இதற்கிடையில் ஆரஞ்சு ஜனநாயகக் கூட்டணி அரசியல் கட்சியாக உருமாறியது. ரூட்டோ ஆரஞ்சு ஜனநாயகக் கூட்டணியின் சார்பாக அரசுத்தலைவர் வேட்பாளராக மனுத் தாக்கல் செய்தார். 2007 செப்டம்பர் 1-இல், இவர் 386 வாக்குகளுடன் மூன்றாம் இடத்தைப் பெற்றார். இரைலா ஒடிங்கா 2656 வாக்குகளைப் பெற்று வெற்றி பெற்றார். முசாலியா முடவாடி 391 வாக்குகளுடன் இரண்டாம் இடத்தைப் பெற்றார். ரூட்டோ வாக்கெடுப்பிற்குப் பிறது ஒடிங்காவிற்கு தனது ஆதரவை வெளிப்படுத்தினார். கென்ய ஆப்பிரிக்க தேசிய ஒன்றிய கட்சியானது உகுரு கென்யாட்டாவின் கீழ் கிபாகிக்கு ஆதரவளித்துள்ளது. 2007 அக்டோபர் 6 ஆம் நாள் கட்சியின் பொதுச் செயலாளர் பதவியிலிருந்து விலகினார்.
கென்யாவின் 2007/2008 அரசியல் வன்முறையில் ஈடுபட்டதற்காக பன்னாட்டு குற்றவியல் நீதிமன்ற விசாரணைக்கு உட்படுத்தப்பட்ட நபர்களின் பட்டியலில் ரூட்டோவும் ஒருவர். இருப்பினும்,  பன்னாட்டு குற்றவியல் நீதிமன்ற வழக்கு முக்கிய அரசு தரப்பு சாட்சிகளை திரும்பப் பெறுவது தொடர்பான சவால்களை எதிர்கொண்டது. 2016 ஆம் ஆண்டு ஏப்ரலில், ரூட்டோ மீதான குற்றச்சாட்டுகளை நீதிமன்றம் கைவிட்டது.
வெளி இணைப்புகள்
பகுப்பு:1966 பிறப்புகள் பகுப்பு:வாழும் நபர்கள் பகுப்பு:கென்ய அரசியல்வாதிகள்
தோரணவாவி ஊராட்சி
தோரணவாவி ஊராட்சி (Thoranavavi Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2151 ஆகும். இவர்களில் பெண்கள் 1060 பேரும் ஆண்கள் 1091 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:ஈரோடு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிலிகுலா நிசர்கதாமா
பிலிகுலா நிசர்கதாமா (Pilikula Nisargadhama) (அல்லது நிசர்கதாமா ) என்பது பல்நோக்கு சுற்றுலா தலமாகும். இது கர்நாடகாவின் மங்களூர் நகரத்தின் கிழக்குப் பகுதியான வாமஞ்சூரில், தட்சிணா கன்னட மாவட்ட நிர்வாகத்தால் ஊக்குவிக்கப்படுகிறது. இது மங்களூரின் முக்கிய சுற்றுலா தலமாகும். பல வசதிகள் இருப்பதால் இது ஏராளமான சுற்றுலாப் பயணிகளை ஈர்க்கிறது.
சொற்பிறப்பு
வலது|thumb|200x200px| வாத்துகள் ஏரியைச் சுற்றி தோட்டத்தில் அலைந்து திரிகின்றன துலு மொழியில், "பில்லி" என்றால் புலி என்றும் "குலா" என்றால் ஏரி என்றும் பொருள். இந்த ஏரிக்கு புலிகள் தண்ணீர் குடிக்க வந்ததால் புலி ஏரி என்ற பெயர் வந்தது.
குசால்நகருக்கு அருகிலுள்ள காவிரி நிசர்கதாமா என்ற இயற்கை பாதுகாப்பையும் கர்நாடக மாநிலம் கொண்டுள்ளது.
வசதிகள்
அழகிய அழகையும் அமைதியையும் வழங்குவதற்காக பிலிகுலா நிசர்கதாமா அமைப்பு இந்த பகுதியை உருவாக்கியுள்ளது. பிலிகுலா தோட்டங்களால் சூழப்பட்ட ஒரு பெரிய ஏரியைக் கொண்டுள்ளது. வாத்துகள் மற்றும் அன்னங்கள் ஆகியவை ஏரியில் நீந்துகின்றன. சில சமயங்களில் இவை தோட்டங்களை ஆக்கிரமிக்கின்றன. ஏரியில் படகு வசதி உள்ளது. தம்பதிகள் மிதி படகுகளை விரும்புகிறார்கள்; பெரிய குடும்பத்தினர் 10 முதல் 15 பேரைக் கொண்டு செல்லும் மின்விசை படகுகளைப் பயன்படுத்துகின்றன.
தாவரவியல் பூங்கா மற்றும் தாவரவியல் பூங்கா
பிலிகுலா தாவரவியல் பூங்கா 35 ஹெக்டேருக்கு மேல் பரவியுள்ளது. 60 குடும்பங்களில் பரவியிருக்கும் மேற்குத் தொடர்ச்சி மலையின் 236 இனங்களைச் சேர்ந்த சுமார் 60,000 நாற்றுகள் தோராயமாக மற்றும் குடும்பக் கொத்துகளாக நடப்பட்டுள்ளன. அவற்றில் மேற்கு இன பிராந்தியத்திற்குச் சொந்தமான 70 இனங்கள் அடங்கும். அதன் பாதுகாப்பு தாவரவியல் பூங்காவின் மையமாகும். தாவரவியல் பூங்காவில் அச்சுறுத்தப்பட்ட இனங்கள் மட்டுமல்ல, அழிந்துபோனதாகக் கருதப்பட்ட ஒரு சில உயிரினங்களும் உள்ளன.
460 க்கும் மேற்பட்ட வகைகளைக் கொண்ட மருத்துவத் தாவரங்களுக்காக அர்ப்பணிக்கப்பட்ட 6 ஏக்கர்களும் இந்த தாவரவியல் பூங்காவில் அடங்கும், பெரும்பாலும் தாவரவியல் மற்றும் ஆயுர்வேத மருத்துவ மாணவர்கள் பார்வையிடுகிறார்கள்.
ஒன்பது நீர்வாழ் குளங்களில் தாமரை மற்றும் அல்லிகள் போன்ற தாவரங்கள் உள்ளன.
மிருகக்காட்சிசாலை மற்றும் நீர் பூங்கா
சாலையின் மறுபுறத்தில், பல காட்டு விலங்குகளைக் கொண்ட ஒரு மிருகக்காட்சிசாலை ஒன்று உள்ளது. விலங்குகள் கூண்டுகளில் வைக்கப்படுவதில்லை. அவை திறந்த நிலையில் உள்ளன. பார்வையாளர்களிடமிருந்து பிரிக்க  கம்பி வலை அல்லது அகழிகள்  போன்ற இயற்கை தடைகள் உள்ளன. பூங்காவிற்குள் புலிகள், சிறுத்தைகள், கரடிகள் மற்றும் பிற காட்டு விலங்குகள் உள்ளன. மிருகக்காட்சிசாலையில் பலவிதமான பாம்புகள் மற்றும் பறவைகளும் உள்ளன.
அறிவியல் மையம்
ஏறக்குறைய 4000 சதுர மீட்டர் பரப்பளவில் பிலிகுலா பிராந்திய அறிவியல் மையம் அக்டோபர் 2014 அன்று திறக்கப்பட்டது.
முப்பரிமாண கோளரங்கம்
பிலிகுலாவில் அமைந்துள்ள சுவாமி விவேகானந்தர் கோளரங்கம் இந்தியாவின் 1 வது மற்றும் ஒரே முப்பரிமாண கோளரங்கமாகும்.
போக்குவரத்து
தேசிய நெடுஞ்சாலை 169 க்கு அப்பால் குருபுரா ஆற்றின் தெற்கே பிலிகுலா உள்ளது. நகர பேருந்துகளைப் பயன்படுத்தி இதை அடையலாம். இருப்பினும், ஒரு தனிப்பட்ட வாகனம் அனைத்து வசதிகளையும் பார்வையிடுவதை எளிதாக்கும். பிலிகுலாவிற்கு மின்கலன் மூலம் இயக்கப்படும் வாகன வசதிகள் உள்ளன.
காலநிலை
மங்களூர் வெப்பமண்டல பருவமழை காலநிலையைக் கொண்டுள்ளது மற்றும் தென்மேற்கு பருவமழையின் அரேபிய கடல் கிளையின் நேரடி செல்வாக்கின் கீழ் உள்ளது.
குறிப்புகள்
பகுப்பு:கர்நாடக சுற்றுலாத் தலங்கள் பகுப்பு:கர்நாடகத்திலுள்ள தீவுகள்
வெற்றி விநாயகர்
வெற்றி விநாயகர் 1996 இல் வெளிவந்த தமிழ்த் திரைப்படமாகும். இதனை கே. சங்கர் இயக்கியிருந்தார்.
எம். சரோஜினி தேவி தயாரிப்பில் வெளிவந்தது. கே.பி. அரவிந்த் நாதன் திரைக்கதை எழுதியிருந்தார். ம. சு. விசுவநாதன் இசையமைத்திருந்தார்.
கே. ஆர். விஜயா, இராதரவி, ஊர்வசி, நிழல்கள் ரவி மற்றும் டெல்லி கணேஷ் ஆகியோர் நடித்துள்ளனர்.
இப்படம் இந்தியில் "ஜெய் கணேஷ் தேவா" என்ற பெயரிலும், தெலுங்கில் "ஓம் கணபதி" என்ற பெயரிலும் வெளியானது.
பாடல்
ம. சு. விசுவநாதன் இசையமைத்துள்ளார். காமகோடியன் என்பவர் பாடல்களை எழுதினார்.
வெளி இணைப்புகள்
பகுப்பு:1996 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்து தொன்மவியல் திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:ஸ்ரீவித்யா நடித்த திரைப்படங்கள்
மைக்கேல் ரூக்கர்
மைக்கேல் ரூக்கர் (Michael Rooker) (பிறப்பு: ஏப்ரல் 6, 1955) என்பவர் அமெரிக்க நாட்டு நடிகர் ஆவார். இவர் 1985 ஆம் ஆண்டு முதல் எயிட் மென் அவுட் (1988), சீ ஆப் லவ் (1989), டேஸ் ஆப் தண்டர் (1990), மள்ளரேட்ஸ் (1995) போன்ற பல திரைப்படங்களில் நடித்துள்ளார். 2014 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான கார்டியன்ஸ் ஆப் தி கேலக்ஸி மற்றும் கார்டியன்ஸ் ஆப் தி கேலக்ஸி 2 (2017) போன்ற திரைப்படங்களில் 'யோண்டு' என்ற கதாபாத்திரத்தில் நடித்துள்ளார்.
ஆரம்ப கால வாழ்க்கை
மைக்கேல் ரூக்கர் 6 ஏப்ரல் 1955 ஆம் ஆண்டு அலபாமாவில் உள்ள ஜாஸ்பரில் பிறந்தார். இவருக்கு ஒன்பது சகோதர சகோதரிகள் உள்ளனர். இவர் தனது 13 வயதாக இருந்தபோது அவரது பெற்றோர் விவாகரத்து செய்தனர், மேலும் அவர் தனது தாய் மற்றும் உடன்பிறப்புகளுடன் இல்லினாய்ஸின் சிகாகோவுக்கு குடிபெயர்ந்தார், அங்கு அவர் வெல்ஸ் கம்யூனிட்டி அகாடமி உயர்நிலைப் பள்ளியில் பயின்றார் மற்றும் டீபால் பல்கலைக்கழகத்தில் உள்ள குட்மேன் ஸ்கூல் ஆஃப் டிராமாவில் படித்தார்.
வெளி இணைப்புகள்
பகுப்பு:1955 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:மீநாயகன் திரைப்பட நடிகர்கள் பகுப்பு:அமெரிக்க நிகழ்பட விளையாட்டு நடிகர்கள்
சுள்ளிப்பாளையம் ஊராட்சி
சுள்ளிப்பாளையம் ஊராட்சி (Sullipalayam Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2104 ஆகும். இவர்களில் பெண்கள் 1039 பேரும் ஆண்கள் 1065 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சென்னை களிச்சாத்தம்மன் கோயில்
சென்னை களிச்சாத்தம்மன் கோயில் தமிழ்நாட்டில் திருவள்ளூர் மாவட்டம், சென்னை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் களிச்சாத்தம்மன் சன்னதியும், மந்தவெளி மாரியம்மன், கங்கையம்மன், சுத்தாலம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. சித்திரை மாதம் சித்ராபௌர்ணமி முக்கிய திருவிழாவாக நடைபெறுகிறது. வைகாசி மாதம் வாகை பொங்கல் திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சென்னை திருவீதியம்மன் கோயில்
சென்னை திருவீதியம்மன் கோயில் தமிழ்நாட்டில் சென்னை மாவட்டம், சென்னை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திருவீதியம்மன் சன்னதியும், சிவன், அருள்மிக முருகன், விநாயகர், முனீஸ்வரர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆவனி மாதம் விநாயகர் சதுர்த்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:சென்னை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிங்காநல்லூர் ஊராட்சி
சிங்காநல்லூர் ஊராட்சி (Singanallur Gram Panchayat), தமிழ்நாட்டின் ஈரோடு மாவட்டத்தில் உள்ள பெருந்துறை வட்டாரத்தில் அமைந்துள்ளது. இந்த ஊராட்சி, பெருந்துறை சட்டமன்றத் தொகுதிக்கும் திருப்பூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2523 ஆகும். இவர்களில் பெண்கள் 1242 பேரும் ஆண்கள் 1281 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:ஈரோடு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோவிந்த் சாகர்
கோவிந்த் சாகர் (Gobind Sagar) என்பது இமாச்சலப் பிரதேசத்தின் பிலாஸ்பூர் மாவட்டத்தில் அமைந்துள்ள மனித முயற்சியால் உருவாக்கப்பட்ட நீர்த்தேக்கம் ஆகும். இது பக்ரா அணையால் உருவாகிறது.
இந்த நீர்த்தேக்கம் சட்லெஜ் நதியில் உள்ளது. இந்த நீர்த்தேக்கத்திற்கு பத்தாவது சீக்கிய குருவான குரு கோவிந்த் சிங்கின் நினைவாக பெயரிடப்பட்டது. உலகின் மிக உயரமான ஈர்ப்பு அணைகளில் ஒன்றான பக்ரா அணை அதன் மிகத்தாழ்வான அடித்தளத்திலிருந்து கிட்டத்தட்ட 225.5 மீ உயரத்தில் உள்ளது. அமெரிக்க அணை கட்டுமான பொறியாளர் ஹார்வி ஸ்லோகமின் மேற்பார்வையின் கீழ், பணிகள் 1955 ஆம் ஆண்டில் தொடங்கி 1962 ஆம் ஆண்டில் நிறைவடைந்தன. நீரின் மட்டத்தை பராமரிக்க, பியாஸ் நதியின் ஓட்டமானது கோவிந்த் சாகருக்கு 1976 ஆம் ஆண்டில் நிறைவேற்றப்பட்ட பியாஸ்-சட்லெஜ் வாய்க்கால் மூலம் இணைக்கப்பட்டது.
அமைவிடம் மற்றும் பிற அம்சங்கள்
இந்த நீர்த்தேக்கம் பிலாஸ்பூர் மாவட்டம் மற்றும் உணா மாவட்டத்தில் அமைந்துள்ளது. பக்ரா அணையில் இருந்து பிலாஸ்பூர் சுமார் 91 கி.மீ தொலைவில் அமைந்துள்ளது.
அக்டோபர் மற்றும் நவம்பர் மாதங்களில், நீர்த்தேக்கத்தின் நீர்மட்டம் அதிகமாக இருக்கும்போது, சுற்றுலா மற்றும் குடிமை விமானத் துறையால் தொடர்ச்சியான படகு அணிவகுப்புகளுக்கு ஏற்பாடு செய்யப்படுகின்றன. விசைப்படகின் பின் சறுக்குக் கட்டையில் இழுத்துச் செல்லப்படும் கேளிக்கை, படகோட்டம், கயாக்கிங் மற்றும் நீர் துள்ளுந்து பந்தயம் ஆகியவை இந்த காலகட்டத்தில் பிரபலமான நீர் விளையாட்டு நடவடிக்கைகள் ஆகும். ஏரியின் முக்கிய இடங்களில் படகு சவாரிகள் மற்றும் வேக படகு போன்ற நீர் விளையாட்டு ஆகியவற்றுக்கான இடங்கள் அடங்கும்.
கோவிந்த் சாகர் நீர்த்தேக்கமானது 1962 ஆம் ஆண்டில் இல் நீர் கோழி இனத்திற்கான புகலிடமாக அறிவிக்கப்பட்டது. மீன்பிடித்தல் பொதுவாக இங்கு நடைமுறையில் உள்ளது. இந்த நீர்த்தேக்கத்தில் சுமார் ஐம்பத்தொன்று இனங்கள் மற்றும் துணை இனங்கள் காணப்படுகின்றன. லேபியோ டெரோ, டோர் பிக்சுராட்டா, மிஸ்டஸ் சீகலா மற்றும் மிரர் கார்ப் ஆகியவை இங்கு காணப்படும் பொதுவான இனங்கள் ஆகும்.
நீர் விளையாட்டு
பிலாஸ்பூரில் (இமாச்சலப்பிரதேசம்) கோவிந்த் சாகர் நீர்த்தேக்கம் 56 கி.மீ நீளம் மற்றும் கிட்டத்தட்ட 3 கி.மீ அகலத்தைக் கொண்டுள்ளதது. இந்த நீர்த்தேக்கத்தில் சுற்றுலா மற்றும் உள்நாட்டு விமானப் போக்குவரத்துத் துறை இயக்குநரகங்களின் ஒத்துழைப்புடன் மலையேறுதல் மற்றும் நீர் விளையாட்டுகள் தொடர்புடைய விளையாட்டு போட்டிகள் நடத்தப்படுகின்றன. இங்குள்ள ஏரியின் நீர் மட்டத்தின் ஏற்ற இறக்க நிலை காரணமாக, நீர் விளையாட்டுகள் முக்கியமாக ஆண்டின் பாதி காலத்திற்கு (ஆகத்து முதல் சனவரி வரை) மட்டுமே நடத்தப்படுகிறது. இந்த காலகட்டத்தில் நீச்சல், அலைச்சறுக்கு, விசைப்படகின் பின்புறம் சறுக்குக்கட்டையில் சறுக்கி விளையாடும் கேளிக்கை, கயாக்கிங் போன்ற நீர் விளையாட்டுகள் நடத்தப்படுகின்றன. தொடக்க நிலை, இடைநிலை மற்றும் மேம்பட்ட நிலை என மூன்று நிலைகளில் இவை தொடர்பான பயிற்சிகள் நடத்தப்படுகின்றன. இதற்காக இமாச்சலப் பிரதேசத்தின் சுற்றுலாத் துறை பிலாஸ்பூரின் லுஹ்னூ மைதானத்தில் ஒரு பெரிய நீர் விளையாட்டு வளாகத்தை அனைத்து உண்டு- உறைவிடம் மற்றும் உபகரண வசதிகளுடன் கட்டியுள்ளது.
குறிப்புகள்
பகுப்பு:இந்திய நீர்த்தேக்கங்கள் பகுப்பு:இமாச்சலப் பிரதேசத்தின் ஏரிகள் பகுப்பு:Coordinates on Wikidata
கோயமுத்தூர் மாப்ளே
கோயமுத்தூர் மாப்ளே (Coimbatore Mappilai) 1996 ஆம் ஆண்டு விஜய் மற்றும் சங்கவி நடிப்பில் வெளியான காதல், நகைச்சுவை கலந்த தமிழ்த் திரைப்படம். சி. ரங்கநாதன் இயக்கத்தில் வித்யாசாகர் இசையில் 1996 சனவரி 15 பொங்கல் நாளன்று வெளியாகி வெற்றி பெற்றத் திரைப்படம். இப்படம் தெலுங்கில் அமலாபுரம் அல்லுடு என்றும் இந்தியில் ராம்புரி டமாட் என்றும் மொழிபெயர்க்கப்பட்டு 2007 ஆம் ஆண்டு வெளியானது.
கதைச்சுருக்கம்
பாலுவும் (விஜய்) கோபாலும் (கவுண்டமணி) வேலை தேடிக்கொண்டிருக்கும் நண்பர்கள். அவர்கள் தங்கியுள்ள வாடகை வீடு பாட்டியம்மாவிற்குச் (நிர்மலாம்மா) சொந்தமானது. அவரின் பேத்தி சுமித்ராவும் (சங்கவி) பாலுவும் காதலிக்கின்றனர். சுமித்ராவின் உறவினரான மகேஷும் (கரண்) அவளை விரும்புகிறான். நகைத்திருட்டு ஒன்றில் பாலு தவறாக மாட்டிக்கொள்ள சுமித்ரா அவனை வெறுக்கிறாள். மகேஷ் தன்னை அடியாட்கள் வைத்து பாலு அடித்ததாகக் குற்றம் சாட்டுகிறான். பாலு பாட்டியம்மாவிடம் சிறுவயதில் தன் தாயை இழந்தபின் சித்தியின் துன்புறுத்தலால் வீட்டைவிட்டு வெளியேறிய சோகக்கதையைச் சொல்கிறான். பாட்டி அவனை நம்புகிறாள். மகேஷும் அவன் தந்தையும் (வினு சக்கரவர்த்தி) பாட்டியின் வீடு மற்றும் சொத்துக்களைக் கைப்பற்றுவதற்காக பாட்டியைக் கொல்ல முயற்சிக்கின்றனர். தாக்குதலுக்கு ஆளான பாட்டியின் சிகிச்சைக்கு பாலு உதவுகிறான். எதிர்பாராவகையில் மகேஷ் இறக்கிறான். பாலுவும் சுமித்ராவும் இணைகின்றனர்.
இசை
படத்தின் இசையமைப்பாளர் வித்தியாசாகர்
சுவாரசியமான தகவல்
1996 இல் வெளியான இப்படத்தில் நடிகர் கரண் வரும் காட்சியில் ஒலித்த பின்னணி இசைக்குரலான 'ஷ்ரூவ்வ்வ்வ்' 22 வருடங்கள் கழித்து 2018 இல் கரண் ரசிகர்களிடையே சமூகவலைத்தளங்களில் பிரபலம் ஆனது.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:1996 தமிழ்த் திரைப்படங்கள் பகுப்பு:விஜய் நடித்துள்ள திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:மறு ஆக்கம் செய்யப்பட்ட தமிழ்த் திரைப்படங்கள் பகுப்பு:நகைச்சுவைத் தமிழ் திரைப்படங்கள் பகுப்பு:செந்தில் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:சில்க் ஸ்மிதா நடித்த திரைப்படங்கள்
பள்ளி வன்முறை
பள்ளி வன்முறை (School violence) என்பது மாணவர்-மாணவர் சண்டையிடுதல் மற்றும் உடல் ரீதியான தண்டனை உள்ளிட்ட உடல் ரீதியான வன்முறைகளையும், வாய்மொழி வரம்பு மீறல், பாலியல் வன்முறை, கற்பழிப்பு மற்றும் பாலியல் துன்புறுத்தல் உள்ளிட்ட உளவியல் வன்முறைகளையும், இணைய ஒடுக்குதல் உள்ளிட்ட பல வகையான ஒடுக்குதல்கள் மற்றும் பள்ளிக்கு ஆயுதங்களை எடுத்துச் செல்வது ஆகியவற்றைக் குறிப்பதாகும். பல நாடுகளில், துப்பாக்கிகள் அல்லது கத்திகள் போன்ற ஆயுதங்கள் பள்ளிகளில் பயன்படுத்தப்படுவது சமீபகாலமாக தீவிரமான பிரச்சனையாக மாறியுள்ளது. பள்ளி மாணவர்களுக்கிடையேயான வன்முறை மற்றும் பள்ளி ஊழியர்கள் மீது மாணவர்களின் உடல்ரீதியான தாக்குதல்களும் இதில் அடங்கும்.
பள்ளி வன்முறையின் வடிவங்கள் மற்றும் பல்வேறு வகையான கொடுமைப்படுத்துதல்
பள்ளி வன்முறை பரவலாக எல்லா நாடுகளிலும் நிகழ்கிறது. இது கணிசமான எண்ணிக்கையிலான குழந்தைகள் மற்றும் விடலைப் பருவத்தினரைப் பாதிக்கிறது. இது பெரும்பாலும் இணையர்களால் ஏற்படுகிறது, சில சந்தர்ப்பங்களில், ஆசிரியர்கள் மற்றும் பிற பள்ளி ஊழியர்களாலும் செய்யப்படுகிறது. பள்ளி வன்முறை உடல், உளவியல் மற்றும் பாலியல் வன்முறையை உள்ளடக்கியது.
உடல் சண்டைகள்
குளோபல் ஸ்கூல் அடிப்படையிலான மாணவர் சுகாதார கணக்கெடுப்பின் (GSHS) படி, "ஒரே பலம் அல்லது சக்தி கொண்ட இரண்டு மாணவர்கள் ஒருவருக்கொருவர் சண்டையிடத் தயாரகும்போது உடல்ரீதியான சண்டை ஏற்படுகிறது" இது உடல்ரீதியான வன்முறையின் ஒரு வடிவமாகும்.
பாலியல் வன்முறை
மக்கள்தொகை மற்றும் சுகாதார ஆய்வின் (DHS) படி, பாலியல் வன்முறை என்பது ஒருவரின் விருப்பத்திற்கு மாறாக கட்டாய உடலுறவு அல்லது வேறு ஏதேனும் பாலியல் செயல்கள்களில் ஈடுபடுவது ஆகும்.
ஆசிரியர்களால் நடத்தப்படும் உடல்ரீதியான வன்முறை
மரணம், இயலாமை, காயம் அல்லது தீங்கு விளைவிப்பதற்காக உடல் சக்தியை வேண்டுமென்றே பயன்படுத்துவதுவதனை இது குறிக்கிறது. அது தண்டனையின் வடிவமாகப் பயன்படுத்தப்பட்டாலும் வன்முறையாகவே அறியப்படுகிறது.
சான்றுகள்
பகுப்பு:வன்முறை பகுப்பு:குற்றங்கள்
உறைபனிப் புள்ளி
உறை வெப்பநிலை அல்லது உறைபனிப் புள்ளி என்பது குளிரூட்டப்பட்ட காற்றானது நீராவியாக மாறுவதற்குத் தேவைப்படும் வெப்பநிலை  ஆகும். காற்று மேலும் குளிரூட்டப்படும்போது  வளிமண்டல நீராவியானது செறிவூட்டப்பட்டு,  திரவப்பனி நீர் உருவாகிறது. அதனைவிடக் குளிரான ஒரு மேற்பரப்புடன்  தொடர்பு கொள்வதன் மூலம் காற்று அதன் உறைவெப்பநிலைக்குக் குளிர்ச்சியடைகிறது அப்பொழுது அந்தத் திரவ நீர் அந்த மேற்பரப்பில் சுருங்கி விடுகிறது. வெப்பநிலை நீரின் உறைநிலைக்குக் கீழே இருக்கும்போது, உறை வெப்பநிலையானது உறைபனிப் புள்ளி என்று அழைக்கப்படுகிறது, ஏனெனில் பனிப்பூச்சை விட திடமான உறைபனி உருவாகிறது. பனிப் புள்ளியின் அளவீடானது ஈரப்பதத்துடன் தொடர்புடையது. உறைபனிப் புள்ளி என்றால் காற்றில் அதிக ஈரப்பதம் இருக்கிறது எனக் கொள்ளலாம்
ஈரப்பதம்
ஈரப்பதத்தை பாதிக்கும் மற்ற அனைத்து காரணிகளும் மாறாமல் இருந்தால், தரை மட்டத்தில் வெப்பநிலை குறையும்பொழுது ஈரப்பதம் உயரும். ஏனென்றால் காற்றை நிறைவு செய்ய சிறிதளவு நீராவி தேவைப்படுகிறது. ஏனெனில் ஈரப்பதம் 100% ஐ தாண்டாத காரணத்தால் சில நேரங்களில் உறைவெப்பநிலை காற்று வெப்பநிலையை விட அதிகமாக இருக்காது.
தொழில்நுட்ப ரீதியில், பனிப் புள்ளி என்பது நிலையான வளிமண்டல அழுத்தத்தில் காற்றின் மாதிரியில் உள்ள நீராவி அது ஆவியாகும் அதே விகிதத்தில் திரவ நீரில் ஒடுங்குகிறது. உறைபனிப் புள்ளிக்குக் கீழே உள்ள வெப்பநிலையில், திரவநீர் ஒடுங்கும் விகிதமானது ஆவியாதலைக் காட்டிலும் அதிகமாக இருக்கும், மேலும் அதிக திரவ நீரையும் அது உருவாக்குகிறது. அமுக்கப்பட்ட நீர் ஒரு திடமான மேற்பரப்பில் உருவாகும்போது பனி என்றும். அதில் உறைந்தால் உறைபனி என்றும் அழைக்கப்படுகிறது. அது உருவாகும்போது அதன் உயரத்தைப் பொறுத்து, காற்றில் சுருக்கப்படும் நீர் மூடுபனி அல்லது மேகம் என்றும் அழைக்கப்படுகிறது, வெப்பநிலை உறைபனிப் புள்ளிக்கு கீழே இருந்தால்,  மீச்செறிவூட்டப்பட்ட நீராவி என்று அழைக்கப்படுகிறது. ஒடுக்கம் கருக்களாக செயல்பட காற்றில் போதுமான துகள்கள் இல்லாவிட்டால் இது நிகழலாம்.
மேற்கோள்கள்
பகுப்பு:வளிமங்கள் பகுப்பு:வெப்பநிலை
ஜபால உபநிடதம்
ஜபால உபநிடதம் (Jabala Upanishad) ( जाबाल उपनिषत्, ஜபாலோபனிடதம்' என்றும் அழைக்கப்படும் இது இந்து மதத்தின் ஒரு சிறிய உபநிடதம் ஆகும். இந்த சமசுகிருத உரை 20 சந்நியாச உபநிடதங்களில் ஒன்றாகும். மேலும் இது யசுர் வேதத்துடன் இணைக்கப்பட்டுள்ளது. இது ஆன்மீகம், துறவு வாழ்க்கை, துறவு பற்றி பேசுகிறது.
ஜபால உபநிடதம் என்பது ஒரு பழங்கால நூலாகும். இது கிபி 300-க்கு முன் இயற்றப்பட்டது. கிமு 3-ஆம் நூற்றாண்டாக இருக்கலாம். ஆன்மீக அறிவின் பிரத்தியேகமான நோக்கத்திற்காக உலக வாழ்க்கையைத் துறப்பது பற்றிய விஷயத்தைப் பற்றி விவாதிக்கும் பழமையான உபநிடதங்களில் இதுவும் ஒன்றாகும். வாரணாசி நகரத்தை ஆன்மீக அடிப்படையில் அவிமுக்தம் என்று உரை விவாதிக்கிறது. அந்த நகரம் எப்படி புனிதமானது என்பதை விவரிக்கிறது. பின்னர் வணக்கத்திற்குரிய புனிதமான இடமென்றும் ( ஆத்மா) கூறுகிறது.